Ο **Ρούμεν Γκεοργκίεφ Ράντεφ**(βουλγαρικά: *Румен Георгиев Радев*‎, γεννηθείς στις 18 Ιουνίου 1963) είναι Βούλγαρος υποστράτηγος εν αποστρατεία και σημερινός Πρόεδρος της Βουλγαρίας από τον Ιανουάριο του 2017. Ο Ράντεφ προηγουμένως υπηρέτησε ως Διοικητής της βουλγαρικής πολεμικής αεροπορίας. Κέρδισε τις προεδρικές εκλογές του 2016 ως ανεξάρτητος υποψήφιος που υποστηριζόταν από το βουλγαρικό Σοσιαλιστικό Κόμμα, νικώντας την υποψήφια του GERB Tsetska Tsacheva στον δεύτερο γύρο.

Βιογραφία
---------

Ο Ράντεφ γεννήθηκε στις 18 Ιουνίου του 1963 στο Ντιμίτροβγκραντ. Η οικογένειά του είναι από το Σλαβιάνοβο (Slavyanovo) το οποίο υπάγεται στον νομό του Χασκόβου. Το 1982 αποφοίτησε από το Γυμνάσιο-Λύκειο Μαθηματικών και Θετικών επιστημών του Χασκόβου με χρυσό μετάλλιο. Αποφοίτησε από την Σχολή Georgi Benkovski της βουλγαρικής πολεμικής αεροπορίας το 1987 ως αριστούχος. Το 1992 αποφοίτησε από την Σχολή Squadron Officer της πολεμικής αεροπορίας των ΗΠΑ στο Maxwell. Από το 1994 έως το 1996 σπούδασε στην Στρατιωτική Ακαδημία Georgi Rakovski, όπου επίσης αρίστευσε. Είναι διδάκτωρ Στρατιωτικών Επιστημών στον τομέα της βελτίωσης της τακτικής καταρτίσεως πληρωμάτων και προσομοιώσεως αερομαχιών.

Το 2003 αποφοίτησε από το Air War College της πολεμικής αεροπορίας στο Maxwell των ΗΠΑ με μεταπτυχιακό δίπλωμα Στρατηγικών Μελετών με άριστα.

Πολιτική
--------

Τον Αύγουστο του 2016, το αντιπολιτευόμενο βουλγαρικό Σοσιαλιστικό Κόμμα (ΒΣΚ) και το κόμμα Εναλλακτική για την βουλγαρική Αναγέννηση (АБВ/ΕΒΑ) όρισαν τον Ράντεφ ως επίσημο υποψήφιό τους για τις Προεδρικές εκλογές του Νοεμβρίου 2016. Τον ίδιο μήνα, η ΕΒΑ απέσυρε την υποστήριξή του για την υποψηφιότητα του στρατηγού Ράντεφ υπέρ του Ivailo Kalfin.

Στον πρώτο γύρο των εκλογών, που διεξήχθησαν στις 6 Νοεμβρίου 2016, ο Ράντεφ ήρθε πρώτος με 25,44% των ψήφων. Στον δεύτερο γύρο της επόμενης Κυριακής, 13 Νοεμβρίου, αντιμετώπισε την υποψήφια του GERB, Tsetska Tsacheva. Νίκησε, κερδίζοντας 59,37% της λαϊκής ψήφου.

Οικογένεια
----------

Ο Ράντεφ έχει δύο παιδιά με την πρώτη του γυναίκα Γκίνκα /Ginka/, η οποία τον χώρισε το 2011: την Νταρίνα (2001) και τον Γκεόργκι (2003). Παντρεύτηκε ξανά την Ντεσισάβα Γκέντσεβα /Desislava Gencheva/, σημερινή πρώτη κυρία, πρώην σύζυγο του βουλευτή του ΒΣΚ Γκεόργκι Svilenski, με την οποία έχει έναν θετό γιο.

Παραπομπές
----------

1. ↑
2. ↑  «Pro-Russia candidate wins Bulgaria's presidential run-off». *euronews.com*. 13 Νοεμβρίου 2016. Ανακτήθηκε στις 24 Νοεμβρίου 2016.
3. ↑  «Bulgaria Faces Uncertainty After Election Of Pro-Russia President». Radio Free Europe/Radio Liberty. 13 Νοεμβρίου 2016.. Ανακτήθηκε στις 24 Νοεμβρίου 2016.
4. ↑  ((bg)) Major General Rumen Radev // Department of Defence.
5. ↑  BSP elected Gen.
6. ↑  BSP officially nominated gen.
7. ↑  ABR officially nominated gen.
8. ↑  Counterstrike of ABR – it withdrew its support for General Rumen Radev, Nyuz.bg συγγραφέας: Dilyana Panajotova, 24 Αυγούστου 2016
9. ↑  «Резултати за президент и вицепрезидент на републиката». *cik.bg*. Central Electoral Commission. Ανακτήθηκε στις 17 Νοεμβρίου 2016.
10. ↑  «Резултати за президент и вицепрезидент на републиката». *cik.bg*. Central Electoral Commission. Ανακτήθηκε στις 17 Νοεμβρίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Rumen Radev στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Αρχηγοί κρατών της Ευρωπαϊκής Ένωσης |
| --- |
|  |
| 
* Αλεξάντερ Φαν ντερ Μπέλεν (AT)
* Φίλιππος (BE)
* Ράντεφ (BG)
* Μακρόν (FR)
* Σταϊνμάιερ (DE)
* Μαργαρίτα Β΄ (DK)
* Σακελλαροπούλου (GR)
* Κάλιουλαϊντ (EE)
* Χίγκινς (IE)
* Φίλιππος ΣΤ΄ (ES)
* Ματαρέλα (IT)
* Μιλάνοβιτς (HR)
* Αναστασιάδης (CY)
* Λέβιτς (LV)
* Ναουσέντα (LT)
* Ερρίκος (LU)
* Βέλλα (MT)
* Γουλιέλμος-Αλέξανδρος (NL)
* Άντερ (HU)
* Κομορόφσκι (PL)
* Ρεμπέλο ντε Σόουζα (PT)
* Γιοχάνις (RO)
* Τσαπούτοβα (SK)
* Μουσάρ (SI)
* Κάρολος ΙΣΤ΄ Γουσταύος (SE)
* Ζέμαν (CZ)
* Νιινίστο (FI)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 683148753720141320008
* LCCN: n2017067882
* ISNI: 0000 0004 9797 0109
* GND: 1125413557

 |

 |